Жермен Пеннант

Жермен Ллойд Пеннант (; 1983 оны нэгдүгээр сарын 15, Ноттингем) — Английн хөлбөмбөгчин, «Уиганы» хагас хамгаалагч. Бөмбөг эзэмшилтийн чадвараараа гайхагддаг тэрээр «Ноттс Каунти», «Арсенал», «Уотфорд», «Лидс Юнайтед» «Бирмингем Сити», «Ливерпүүл», «Портсмут», «Реал Сарагоса», «Сток Сити», «Вулверхэмптон Уондерерс» болон «Пун Сити» зэрэг олон багуудад хүчээ сорьж явсан билээ.

 Замнал 
Жермейн Пеннант нь Ноттингем хотод суурьшилтай Ямайка гэр бүлд төрж өссөн бөгөөд эцэг Гари хагас мэргэжлийн хөлбөмбөгчин байсан тул хүүгээ хөлбөмбөг тоглоход нөлөөлж, хүүгээ 10 настайд нь өсвөрийн хөлбөмбөгийн Ноттс Каунти багт элсүүлсэн ажээ. Пеннант гэрийн ойролцоохь хар тамхины гэмт хэрэгтэнтэй 14 нас хүртлээ нийлж золтой л гэмт хэрэгтэн болчихоогүй гэх бөгөөд хожмоо буруу зуршил нь спортын ид үедээ буюу 2005 онд угжирч хар тамхины гэмт хэрэгт нэг үе холбогдож ялд унаж байсан билээ. 

Пеннант 1999 онд «Ноттс Каунти» багаас Арсенал багт хамгийн залуу тоглогчийн хувиар 2 сая фунт стерлингээр худалдагдан очиж 2005 оныг хүртэлх хугацаанд 12 тоглолтонд оролцож 3 гоолыг оруулсан гэх үзүүлэлтийг үзүүлжээ. Учир нь гэвэл тэрээр 16 настайдаа Мидлборо багийн эсрэг тоглолтонд гарсанаас хойш гараанд төдий л гаралгүй байсаар 2002 оноос Уотфорд, Лидс Юнайтед, Бирмингем Сити багуудад зээллэгээр тоглож байсан юм. 2006 оны долоодугаар сарын 26-нд Ливерпүүл багтай дөрвөн жилийн гэрээг 6.7 сая фунтээр байгуулсан юм. Ливерпүүл дэх анхны тоглолтоо хийхийн өмнөхөн 8 сая болгон өсгөж байв. Пеннант Реал Сарагоса багтай 2009 оны долоодугаар сарын 9-нд гурван жилийн гэрээ байгуулан 2009-10 оны Ла Лигийн 25 тоглолтонд оролцсон байна. Харин Премьер лигийн Сток Сити багтай 2010 оны наймдугаар сарын 31-нд холбоо тогтоон маргааш нь дөрвөн сарын турш тоглохоор ирсэн нь энэ юм. 

 Лавлах холбоос 

 Гадны холбоос * 
 Профайл - Liverbird.ru 


Ангилал:Английн хөлбөмбөгчин
Ангилал:Хөлбөмбөгийн хагас хамгаалагч
Ангилал:Ноттс Каунти багийн тоглогч
Ангилал:Арсенал багийн тоглогч
Ангилал:Уотфорд багийн тоглогч
Ангилал:Лидс Юнайтед багийн тоглогч
Ангилал:Бирмингем Сити багийн тоглогч
Ангилал:Ливерпүүл багийн тоглогч
Ангилал:Портсмут багийн тоглогч
Ангилал:Реал Сарагоса багийн тоглогч
Ангилал:Сток Сити багийн тоглогч
Ангилал:Вулверхэмптон Уондерерс багийн тоглогч
Ангилал:Уиган Атлетик багийн тоглогч
Ангилал:Англичууд
Ангилал:1983 онд төрсөн